પેઈચિંગ: ક્યારેક એવા આશ્ચર્યજનક દ્રશ્યો કેમેરામાં કેદ થઈ જતા હોય છે કે તેને શેર કર્યા વિના રહી ના શકાય. આવો જ એક નજારો ચીનના જિયાંગસૂ પ્રાંતમાં એક રસ્તા પર લાગેલા સીસીટીવી કેમેરામાં કેદ થઈ ગયો. ચીનની ન્યૂઝ વેબસાઈટ પીપલ્સ ડેલીએ સીસીટીવીની 26 સેકન્ડની ફૂટેજ શેર કરી છે. તેમાં દેખાઈ રહ્યું છે કે, એક વ્યક્તિ તેના સ્કૂટર પર તેની પત્ની અને બાળક સાથે જઈ રહ્યો છે, ત્યારે જ સામેથી એક કાર યુટર્ન લે છે. આ કાર સાથે અથડાતા બચવાના ચક્કરમાં તે શોર્ટ બ્રેક મારે છે અને એ કારણે સ્કૂટર પલટી જાય છે.